**Изх. № 19420/20.12.2018 г.**

**УТВЪРЖДАВАМ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 1471/23.11.2018 г., на изпълнителния директор на ИА “Военни клубове и военно-почивно дело” за разглеждане, оценка и класиране на офертите в процедура публично състезание за възлагане на обществена поръчка с предмет **“Обслужване на социална кухня към Министерство в град Пазарджик”**, открита с Решение 16451/31.10.2018 г., на изпълнителния директор на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 1471/23.11.2018 г., назначената комисия в състав:

**Председател**: Диана Ташева – главен експерт в отдел „Обществени поръчки”;

**Членове**: 1. Зорница Ангелова – главен експерт в отдел „Военни клубове и социални дейности“, главна дирекция „Военно-почивно дело и военни клубове“,

2. Соня Савова – главен експерт в отдел „Счетоводство“, дирекция „Финанси“,

в съответствие с изискванията на възложителя, посочени в Решение № 16451/31.10.2018 г. и Обявление с изх. № 16454/31.10.2018 г. се събра да разгледа и оцени постъпилите оферти.

За работата си комисията е съставила и подписала Протокол № 1 с изх. № 18498/05.12.2018 година.

Заседанието за отваряне на подадените оферти беше открито на 23.11.2018 г. в 15:00 ч.

Председателят на комисията обяви, че с протокол 23.11.2018 г. е получил от отдел „Административно обслужване, канцелария и архив” 1 (една) оферта, подадена от следният участник:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 15366/22.11.2018 г. в 16:50 ч. | ЕТ „ПЕЙЧО ПЕЙЧЕВ“ |

На заседанието не присъстваха лица по чл. 54, ал. 2 от ППЗОП.

В обявлението за обществената поръчка е посочено, че на основание чл. 104, ал. 2 от ЗОП, оценката на техническите и ценовите предложения на участниците ще се извърши преди разглеждане на документите за съответствие с критериите за подбор. В тази връзка, комисията пристъпи към отваряне на офертата и оповести съдържанието, включително ценовото предложение на участника:

Комисията отвори офертата на ЕТ „ПЕЙЧО ПЕЙЧЕВ“ и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото и ценово предложение на участника и председателя оповести следното:

Участникът **ЕТ „ПЕЙЧО ПЕЙЧЕВ“**е предложил:

1. цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС;

2. цена за 1 (един) човек за 1(един) празничен обяд - 3,75 (три и 0,75) лева без ДДС, съответно 4,50 (четири и 0,50) лева с ДДС.

След отваряне на подадената оферта за участие и извършването на предвидените в чл. 61, т. 1 и т. 2 от ППЗОП действия, приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 04.12.2018 г.

На свое закрито заседание проведено на 04.12.2018 г. в 15:00 часа, определената със Заповед № 1471/23.11.2018 г. комисия продължи своята работа по разглеждане на представените оферти.

На основание чл. 61, т. 3 от ППЗОП комисията пристъпи към разглеждане на техническите и ценови предложения на участниците и оценяване съгласно избрания критерий за подбор:

Техническото предложение за изпълнение на поръчката на **ЕТ „ПЕЙЧО ПЕЙЧЕВ“**, е изготвено съгласно изискванията на Възложителя.

Съгласно чл. 61, т. 3 във връзка с чл. 61, т. 7 от ППЗОП, комисията извърши оценка на офертите по критерия **„най-ниска цена“,** както следва:

**1-во място:**

**ЕТ „ПЕЙЧО ПЕЙЧЕВ“**, предложил e:

1. цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС;

2. цена за 1 (един) човек за 1(един) празничен обяд - 3,75 (три и 0,75) лева без ДДС, съответно 4,50 (четири и 0,50) лева с ДДС.

На основание чл. 61, т. 4 от ППЗОП комисията пристъпи към разглеждане на документите, свързани с личното състояние и критериите за подбор на участниците в низходящ ред, спрямо получените оценки.

**По офертата на ЕТ „ПЕЙЧО ПЕЙЧЕВ“ вх. № 15366/22.11.2018 г.:**

При извършената проверка комисията установи следните нередности:

1. Единният европейски документ за обществени поръчки (ЕЕДОП) не е предоставен в електронен вид, което е задължително условие, считано от 01.04.2018 г., съгласно чл. 67, ал. 4 от ЗОП и във връзка с § 29, т. 5, б. „а“ от ПЗР на ЗОП. Същото условие и изрично разписано и в документацията за участие в обществената поръчка.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан ЕЕДОП.***

***Допълнително представената документация може да обхваща и факти, които са настъпили след крайния срок за получаване на офертите за участие.***

В техническото предложение образец № 4 към документацията за обществена поръчка ЕТ „ПЕЙЧО ПЕЙЧЕВ“ декларира, че разполага с разработена система с инструкции, основани на принципите на добрите хигиенни практики за производство и търговия с храни, има система за анализ на опасностите и критични контролни точки (НАССР система или еквивалентна) или процедури в съответствие с нейните принципи за обекта, в който ще се приготвя храната и те са част от пакета хигиенни мерки, които ще осигуряват безопасността на храните, има и разработена технологична документация за групите храни, които ще се произвеждат в обекта.

Съгласно забележка, посочена в Техническото предложение – образец № 4 заверено копие на системата с инструкции се прилага към техническото предложение за изпълнение на поръчката при подаването на офертата.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията заверено копие от системата с инструкции.***

На свое закрито заседание на 20.12.2018 г. от 10.00 часа, комисията, назначена със Заповед № 1471/23.11.2018 г. на изпълнителния директор на ИА “Военни клубове и военно-почивно дело” в състав:

**Председател:** Диана Ташева – главен експерт в отдел „Обществени поръчки”;

**Членове:** 1. Зорница Ангелова – главен експерт в отдел „Военни клубове и социални дейности“, главна дирекция „Военно-почивно дело и военни клубове“;

2. Румяна Станкулова – главен експерт в отдел „Счетоводство”, дирекция „Финанси“ (резервен челн), поради отстъствие на редовен член на комисията Соня Савова – главен експерт в отдел „Счетоводство“, дирекция „Финанси“.

се събра със задача да разгледа допълнително представените документи от участник в процедура – публично състезание за възлагане на обществена поръчка с предмет: “Обслужване на социална кухня към Министерство на отбраната в град Пазарджик“.

Председателят на комисията провери състава на присъстващите и след като установи, че присъстват всички членове на комисията откри заседанието. На основание чл. 54, ал. 12 от Правилника за прилагане на закона за обществените поръчки (ППЗОП), комисията пристъпи към разглеждане на допълнително представените документи, относно съответствието на участника с изискванията към личното състояние и критериите за подбор в публично състезание за възлагане на обществена поръчка с предмет: “Обслужване на социална кухня към Министерство на отбраната в град Пазарджик”.

Констатирано бе, че в определения срок са постъпили допълнително информация и документи, както следва:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 16561/13.12.2018 г. | ЕТ „ПЕЙЧО ПЕЙЧЕВ“ |

Комисията пристъпи към разглеждане на допълнително представените документи, както следва:

Представен е в електронен вид и електронно подписан Единният европейски документ за обществени поръчки (ЕЕДОП), което е задължително условие, считано от 01.04.2018 г., съгласно чл. 67, ал. 4 от ЗОП и във връзка с § 29, т. 5, б. „а“ от ПЗР на ЗОП. Същото условие е и изрично разписано и в документацията за участие в обществената поръчка.

При извършената проверка комисията установи, че участникът е представил ЕЕДОП, в който информацията за личното състояние и тази, свързана с критериите за подбор съответства, напълно на условията, поставени от Възложителя. Участникът отговаря на минималните изисквания за допустимост.

На основание чл. 61, т. 3 от ППЗОП, комисията пристъпи към класиране на участниците, както следва:

**1-во място:**

**ЕТ „ПЕЙЧО ПЕЙЧЕВ“** с предложение:

1. цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС;

2. цена за 1 (един) човек за 1(един) празничен обяд - 3,75 (три и 0,75) лева без ДДС, съответно 4,50 (четири и 0,50) лева с ДДС.

Комисията се проведе в 3 (три) заседания - на 23.11.2018 г., 04.12.2018 г. и 20.12.2018 г. за разглеждане и оценка на получените оферти.

За работата си комисията състави и подписа настоящия доклад в 1 (един) оригинален екземпляр.

**Председател:**

/П/ /Диана Ташева/

**Членове:**1. /П/ /Зорница Ангелова/

2. /П/ /Румяна Станкулова/